
Text rozhodnutia
Súd: Krajský súd Bratislava Spisová značka: 4Sp/87/2012 Identifikačné číslo súdneho spisu: 1012201291 Dátum vydania rozhodnutia: 27. 03. 2014 Meno a priezvisko sudcu, VSÚ: JUDr. Ľubomír Šramko ECLI: ECLI:SK:KSBA:2014:1012201291.1 Uznesenie Krajský súd v Bratislave v právnej veci navrhovateľa: pána V.. N. S., trvale bytom Š. XX, Š. (B. G.), prechodne bytom Y. R. G. X, H. proti odporcovi: Primátor hlavného mesta Slovenskej republiky Bratislavy so sídlom Primaciálne nám. 1, Bratislava, za účasti pani I. D., bytom R. XX, H. v konaní o opravnom prostriedku navrhovateľa zo 26.3.2012 proti rozhodnutiu odporcu č. MsP-479-24/2011-VOO zo dňa 5.3.2012 takto r o z h o d o l : Krajský súd v Bratislave postupuje vec vedenú pod sp. zn. 4Sp/87/2012 miestne príslušnému Krajskému súdu v Trnave. o d ô v o d n e n i e : Dňa 9.7.2012 bol konajúcemu Krajskému súdu v Bratislave (ďalej len súd) prostredníctvom odporcu doručený návrh - opravný prostriedok datovaný 26.3.2012, ktorým sa navrhovateľ domáhal zrušenia napadnutého rozhodnutia odporcu č. MsP-479-24/2011-VOO zo dňa 5.3.2012. Napadnutým rozhodnutím odporca uznal navrhovateľa vinného zo spáchania priestupku podľa § 7 ods. 2 písm. b) zák. č. 282/2002 Z.z. a uložil mu pokutu 100.- eur. Ako to je zrejmé z adresy, uvedenej na návrhu, ako aj zo samotného napadnutého rozhodnutia ako aj z obsahu administratívneho spisu odporcu, navrhovateľ má trvalé bydlisko v obci Š., prechodné bydlisko má v H. na O. Y. R. G. X. Podľa ust. § 11 ods.1 Občianskeho súdneho poriadku v platnom znení (ďalej len O.s.p.) konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania a trvá až do jeho skončenia. Podľa ust. § 250l ods.1 Občianskeho súdneho poriadku (ďalej len O.s.p.) podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa ust. ods. 2 citovaného zákonného ustanovenia pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250 a. Podľa ust. § 246a ods.2 O.s.p. v konaní podľa tretej hlavy tejto časti je miestne príslušný všeobecný súd navrhovateľa alebo krajský súd, v obvode ktorého je tento súd. Podľa ust § 85 ods. 1 O.s.p. všeobecným súdom občana je súd, v obvode ktorého má občan bydlisko, a ak nemá bydlisko, súd, v obvode ktorého sa zdržuje. Podľa ust. § 250d ods.2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. S poukazom na trvalé bydlisko navrhovateľa jeho všeobecným súdom je Okresný súd Senica, ktorý sa nachádza v obvode Krajského súdu v Trnave. S poukazom na vyššie citované zákonné ustanovenia súd skúmal svoju miestnu príslušnosť na konanie. Z podaného návrhu - opravného prostriedku proti rozhodnutiu odporcu, ako aj z obsahu administratívneho spisu odporcu súd zistil, ako to bolo vyššie uvedené, že navrhovateľ má trvalé bydlisko v obci Š., teda jeho všeobecným súdom je Okresný súd Senica, pričom tento súd je v obvode Krajského súdu v Trnave. Na tejto skutočnosti nič nemení fakt, že navrhovateľ má prechodné bydlisko v Bratislave na ulici Y. R. G. X. Nakoľko predmetom súdneho konania je preskúmanie neprávoplatného rozhodnutia odporcu, súd dospel k názoru, že na konanie nie je miestne príslušný (§246a ods.2 O.s.p.) a že na konanie o podanom návrhu je (vo všeobecnosti) miestne príslušný Krajský súd v Trnave. I keď Krajský súd v Bratislave, ktorému bolo doručené odvolanie navrhovateľa voči napadnutému rozhodnutiu odporcu, je toho názoru, že v danej veci je na mieste zastavenie konania a postúpenie veci Okresnému úradu v Bratislave, podľa názoru Krajského súdu v Bratislave miestne príslušným súdom na takéto rozhodnutie je (s poukazom na vyššie citované zákonné ustanovenia) Krajský súd v Trnave. Preto súd rozhodol tak, ako to je uvedené vo výrokovej časti tohto uznesenia. Po právoplatnosti tohto uznesenia bude spis zaslaný miestne príslušnému Krajskému súdu v Trnave, ktorý vo veci rozhodne. Poučenie: Proti tomuto uzneseniu odvolanie nie je prípustné

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1012201291.1 (dáta aktuálne k 1. 11. 2026). Záväzné je znenie zverejnené súdom.




